Vandag in Woorde: President deur Kreatiewe bestuurder | Bydraes | Woes - Kreatiewe platform vir Afrikaans
Titel: Vandag in Woorde: President
Aantal woorde: 253
Die tema vir hierdie week se Vandag in Woorde is 'PRESIDENT'. Vir deelname aan die tema, plaas ek jou in die posisie as PRESIDENT van ons mooie land Suid-Afrika. Jy kan vir ons skryf oor al die dinge wat jy, as mnr. PRESIDENT of mev. PRESIDENT van ons land, sal instel of afstel of uitwis. As jy iets wil afstel wanneer jy die posisie as PRESIDENT inneem, moet jy iets in plek daarvan instel.
Hierdie week kry jy dan die geleentheid om i.p.v. die bestaande PRESIDENT te kritiseer, die PRESIDENT te word en alles wat verkeerd is reg te stel en alles wat ontbreek, in te stel.
Dalk het jy as PRESIDENT planne met invoere en uitvoere. Of die Landbou. Of Toerisme ...of wildbewaring....of Onderwys en opleiding....of Nywerheidsverhoudinge.....of Maatskappy of Inkomstebelasting. Dalk het jy 'n plan met Nkandla of het jy iets om met die rooi gevaar EFF leier, JUJU te bespreek. Wat van Nasionalisering van ons myne of Grond-onteiening? Tronke...weeshuise...hospitale....
Stel jou voor:
Ons is almal genooi na 'n spesiale vergadering van die parlement. Al die vroue en sommige manne ook, is in hulle beste en helderste uitrustings geklee. Dan hoor ons 'n groep vroue wat luidkeels ululeer. 'n Lang uitgerekte Hummer Limosien hou stil, regoor die kilometer lange rooi Persiese tapyt. As die deur stadig oopswaai, sien ons eers die blinkleer skoen wat op die sypaadjie trap en dan verskyn......jy, ja JY! Want jy is die nuwe PRESIDENT!